Það er hægt að skipta hlutum í tvennt , þrennt og fernt , en getum við talað um að skipta hlutum í " femnt " eða smærri einingar ? Orðin tvennur , þrennur og fern eru lýsingarorð og merkja ' í tveimur ( þremur , fjórum ) samstæðum ; tveir ( þrír , fjórir ) um eitthvað' . Talað er til dæmis um að skipta einhverju í tvennt ( þrennt , fernt ) , það er í tvo ( þrjá , fjóra ) hluta . Lýsingarorðin laga sig eftir nafnorðinu sem þau standa með , til dæmis með tvennu ( þrennu , fernu ) móti , á tvennan ( þrennan , fernan ) hátt , í tvennu ( þrennu , fernu ) lagi og svo framvegis . Þegar við skerum köku í fleiri hluta en fjóra þurfum við einfaldlega að umorða , því tölulýsingarorðin er aðeins hægt að mynda af tölunum tveir , þrír og fjórir . Tölulýsingarorð eins og tvennur , þrennur og fern er aðeins hægt að mynda af tölunum tveir , þrír og fjórir . Með öðrum tölum þarf að umorða og segja til dæmis skipta á fimm ( sex , sjö … ) vegu , deila í fimm ( sex , sjö … ) hluta og svo framvegis . Upprunalega spurningin hljóðaði svona : Það er hægt að skera eða skipta hlutum í tvennt , þrennt og fernt . En er hægt að skipta hlutum í " femnt " eða smærri einingar ? Er það til í tungumálinu ? Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .